Daxau. Daxau (Dachau) — fashistlar Germaniyasining Dachau sh. (Myunxen yaqinida) atrofidagi 1- konsentratsion lageri. 1933-yilda tashkil etilgan. Fashistlar rejimiga qarshi kishilar hamda kommunistlar saqlangan. Ikkinchi jahon urushida nemis fashistlari okkupatsiya qilgan hududdagi kishilarni ommaviy qamash markaziga aylangan. D. 100 ming mahbusga moʻljallangan. 70 ming kishi qiynab oʻldirilgan. 1960-yilda D. da halok boʻlganlarga haykal oʻrnatilgan.